Марыя Шэрыфавіч

Ма́рыя Шеры́фавіч (; нар. , Крагуевац) — сербская спявачка, пераможца конкурсу «Еўрабачанне» 2007 года з песняй «Малітва» на сербскай мове.

Выпусціла першы альбом «Нај, најбоља» ў 2003 годзе, другі, «Без љубави» (), у 2006, а ў 2008 выйшаў «Нисам анђео» ().

 Біяграфія 
Марыя Шэрыфавіч нарадзілася 14 лістапада 1984 года ў Крагуевацы, Сербія. Яе маці — вядомая сербская фальклорная спявачка Верыца Шэрыфавіч. Айцец Марыі — Райка Шэрыфавіч — музыкант-ударнік, меў турэцкія карані. Не адно пакаленне сям’і Шэрыфавіч было звязана з музыкай.

Упершыню Марыя выступіла на публіцы ў 12 гадоў з песняй Уітні Х’юстан I will Always Love You. Марыя скончыла музычную школу ў Крагуевацы. Пасля заканчэння сярэдняй школы жыве ў Белградзе.

 Кар’ера 
У 2003 годзе выйшаў дэбютный альбом Марыі Шэрыфавіч Naj, najbolja (), што азнаменавала пачатак яе музычнай кар’еры. Найбольшым хітом альбома стала песня Znaj da znam (), напісанная Дарка Дзімітравым. У тым жа годзе Марыя ўдзельнічала на Budva-фестывалі з песняй Дарка Дзімітрава Gorka čokolada (). У 2004 годзе яна прыняла ўдзел на тым жа фестывалі з песняй Bol do ludila і атрымала першае месца. Песня займала высокія радкі чартаў.

Улетку 2005 года Марыя выпусціла сінгл Agonija, які з’яўляўся кавер-версіяй песні I believe it грэчаскай суперспявачкі Дэспіны Вандзі. На Беовизиja-2005, а затым у паўфінале нацыянальнага папярэдняга адбору Сербіі і Чарнагорыі на конкурс Еўрабачанне — Evropesma, Марыя выканала песню Ponuda (), і заняла 18-ае месца.
У тым жа годзе яна была фаварытам і выйграла на Сербскім Фестывалі Радыё з песняй U nedelju (), напісаннай Леанцінай Вукаманавіч. Яна таксама атрымала ўзнагароду за лепшы вакал.

Другі альбом Марыі Шэрыфавіч — «Bez ljubavi» () быў выпушчаны ў 2006 годзе, і быў вельмі паспяховым. У пачатку 2007 года быў выпушчаны сінгл пад назвай Bez tebe ().

21 лютага 2007 года адбыўся першы сольны канцэрт Марыі Шэрыфавіч, які наведала чатырохтысячная аўдыторыя.

8 сакавіка 2007 года, Марыя выйграла на конкурсе Беовизиja-2007 з песняй Molitva, атрымаўшы найбольшую колькасць галасоў падчас аб’яднанага галасавання журы і тэлеаўдыторыі. І такім чынам была кваліфікаваная як першы прадстаўнік незалежнай Сербіі на еўрапейскім конкурсе «Еўрабачанне-2007» у Хельсінкі, Фінляндыя. Песня была таксама запісана на англійскай, фінскай і рускай мовах.

Падчас папярэдняга тура Марыя наведала Боснію і Герцагавіну, Харватыю, рэспубліку Македонія, Швейцарыю і Грэцыю.

12 мая адбыўся паўфінал «Еўрабачання-2007», 14 — фінал. У паўфінале Сербія была пад 15 нумарам. У фінале Марыя выступала пад 17 нумарам пасля Германіі і перад Украінай і заняла першае месца на конкурсе. У якасці бэк-вакалістак Марыі выступаў гурт Beauty Queens.

Па вяртанні Марыі Шэрыфовіч у Бялград у аэрапорце імя Ніколы Тэсла яе прывіталі каля 100 тысяч чалавек.

 Асабістае жыццё 
Марыя апавядала, што яе айцец пайшоў з сям’і яшчэ да яе нараджэння, а да гэтага рэгулярна збіваў маці і напіваўся. У Марыі ёсць адзінакроўны брат Даніель Паўлавіч, таксама спявак.

У 2013 годзе Шэрыфавіч прызналась, што з’яўляецца лесбіянкай.

 Дыскаграфія 
Студыйныя альбомы

 Naj, Najbolja (2003)
 Bez Ljubavi (2006)
 Nisam Anđeo (2008)
 Anđeo (2009)
 Hrabro (2014)
 Dolazi ljubav (2023)

 Фестывалі 
 2003, 2004: Budva-фестываль
 2005: Beovizija-2005, Сербскі Фестываль Радыё
 2015: Славянскі Базар, член журы

 Крыніцы 

 Спасылкі 

 Інтэрв’ю Марыі Шэрыфавіч на «Славянскім базары» у Віцебску 

Катэгорыя:Пераможцы конкурсу песні Еўрабачанне
Катэгорыя:Удзельнікі конкурсу песні Еўрабачанне 2007
Катэгорыя:Сербія на конкурсе песні Еўрабачанне